Daniel J. Travanti

Daniel J. Travanti, synt. Danielo Giovanni Travanti, (s. 7. maaliskuuta 1940 Kenosha, Wisconsin, Yhdysvallat) on yhdysvaltalainen näyttelijä. Hänen tunnetuin roolinsa on Frank Furillon hahmo televisiosarjassa Hill Street Blues.

Perhe ja koulutus
Travanti syntyi Italiasta Yhdysvaltoihin muuttaneiden vanhempien lapseksi. Sisaruksia hänellä on neljä. Hän oli urheilija ja hyvä opiskelija. Travanti olisi päässyt opiskelemaan Harvardiin tai Princetoniin, mutta hän valitsi Wisconsinin yliopiston Madisonissa.

Näyttelijän ura
Travanti esiintyi seitsemän kautta Hill Street Blues -sarjassa. Hän voitti kaksi Emmy-palkintoa. Sarjan jälkeen hänellä on ollut yksittäisiä televisioesiintymisiä, kuten Missing Persons -televisiosarjassa vuonna 1993.
Vuonna 1994 Travanti valittiin Wisconsinin Performing Arts Hall of Famen jäseneksi.

Lähteet
 https://web.archive.org/web/20181225034339/http://www.hillstreetblues.net/
 

Yhdysvaltalaiset näyttelijät
Golden Globe -palkinnon saajat
Primetime Emmy -palkinnon saajat
Vuonna 1940 syntyneet
Elävät henkilöt